cyanic-selkie/wikianc huggingface dataset:
Anders Rødsjø
Han var en av mange som gikk inn for å unngå utbygging av kraftverkene i Stjørna i Stjørnavassdraget og Holvassdraget på Fosen i Sør-Trøndelag i en årrekke som fremtidig kraftkilde. I den forbindelse var han en av kontaktpersonene for kulturhistorisk funn i vassdraget for statens undersøkelser av området på 1980-tallet. Han har også bidratt med opplysninger, intervju og vært med å skrevet artikler for Skogeierlaget i Rissa.
I 1994 ble han med i innspillingen av filmen "Men i helga har vi fri" av Aminda Produksjoner og den gikk til topps i kortfilmfestivalen i Grimstad samme år. Filmen fra Hulvann var den eneste dokumentaren dette året som fikk pris fra hovedjuryen med ett diplom. Filmen omhandlet mennesker med ulike behov med funksjonshemminger der Anders i en årekke hadde stilt opp frivillig for dette arbeidet i skogsgruppa i det området han selv hadde drevet i mange år.
Under andre verdenskrig bistod han med fri kost og losji på Holvatnet for flere motstandsmenn i Trøndelag på sine ferder i motstandsarbeidet for et fritt Norge. Det var Jon Moan, Sverre Aune, Halvdan Gjelvold, Trygve Eikset, Johan Moan og Ludvik Kruksve. Under Operasjon Oleander som tyskerne satte igang på Fosen våren 1944 var han selv under rassia fra lensmannen og tyske offiserer med mistanke om bistand til motstandsbevegelsen. Han tok også imot Jougoslaviske partisaner som lå i dekning på gårdene rundt Rødsjøen i 1942 – 1943 før Serberhytta ble bygget.
Coelocorynus minettii
Coelocorynus minettii er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.
Utseende
En middelsstor (ca. 15 millimeter), avlang, nokså blank, svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.
Levevis
Disse artene lever i fjellområder. Larvene utvikler seg inne i døde, mosekledte trestammer, både stående og liggende.
Utbredelse
Arten er beskrevet fra Mount Elgon på grensen mellom Uganda og Kenya.
Luciana Aymar
Luciana Paula Aymar (født 10. august 1977 i Rosario) er en tidligere argentinsk landhockeyspiller. Hun er åtte ganger kåret til verdens beste kvinnelige landhockeyutøver av Det internasjonale hockeyforbundet.
Med det argentinske landslaget har Aymar vunnet verdenscupen i 2002 og 2010, sølvmedalje i Sommer-OL 2000 i Sydney og Sommer-OL 2012 i London, bronsemedaljer i Sommer-OL 2004 i Aten og Sommer-OL 2008 i Beijing, gullmedalje i De panamerikanske leker 1999, De panamerikanske leker 2003 og De panamerikanske leker 2007 og sølvmedalje i De panamerikanske leker 2011. Seks ganger har Aymar og landslaget vunnet gullmedalje i Det Internasjonale Hockeyforbundets Trofékonkurranse.
Aymar deltok i landhockeykonkurransen under de olympiske sommerlekene i 2012. Hun var sitt lands flaggbærer under åpningsseremonien for OL i London.
Kongelige biler
Kongelige biler kan vise til:
Devotio moderna
Devotio moderna var en religiøs kristelig bevegelse innen den katolske kirke i senmiddelalderen. Den kan betraktes både som en kristelig reform- og bevegelse, og som en bevegelse som fremmet kristen mystikk. Den blomstret i et Europa der humanismen begynte å gjøre seg gjeldende, og kan sies å inngå som en del av den humanistiske orientering: Ved studium av kristendommens eldste tekster skulle man muliggjøre et inderligere forhold til Gud. Devotio moderna ville at den kristne skulle utvikle en mer personlig holdning til troen.
En kvinnelig gren, Søstrene av det felles liv, oppstod også raskt. Både brødrene og søstrene dannet kommuniteter der de delte bord og eiendom, men uten å avlegge klosterløfter. Deres praktiske hovedoppgaver var å ta seg av studenter og å bedre alminnelige folks levekår.
Etter Grootes død ble Florens Radewijns' bevegelsens sentrale skikkelse. Han grunnla Windesheimerkorherrene, en gruppering innen Augustinerkorherrenes fellesskap. Disse korherrenes konvent lå i Windesheim, ca. to kilometer sør for Zwolle. Det ble innviet av biskopen av Utrecht den 17. oktober 1387 og ble meget sterkt og innflytelsesrikt under prioren Johann Vos av Heusden (1391–1424). I Zwolle tilkom et nytt fellesskap på Agnietenberg.
Det viktigste verk som utgikk fra Devotio moderna er Imitatio Christi av Thomas a Kempis (1370–1451). Han var kommet til kapittelskolen for Brødrene av det felles liv i Deventer allerede som 13-åring, og der kommet under positiv innflytelse fra Florens Radewijns. Imitatio Christi bla raskt, og forble i århundrer, den aller mest utbredte og leste skrift i den katolske verden, etter Bibelen. Boken var også populær blant protestantene.
Devotio moderna hadde særlig stor utbredelse på 1300-tallet og 1400-tallet i det nederlandske og nederrhinsk-westfalske området. Også Erasmus av Rotterdam var tiltrukket av denne bevegelsen. Devotio moderna utgjorde også en ingrediens i det kulturelle og religiøse klima hvori lutherdommen og kalvinismen vokste frem.
Bevegelsens innflytelse vedvarte også en tid etter den protestantiske reformen, og var dermed også med på å legge grunnlaget for den katolske reformen. Den eksisterte videre i de katolske områder i Nederlandene (som for eksempel i Flandern) og Nordtyskland, og gjorde seg også gjeldende i England.
Bård Wormdal
Bård Wormdal (født 15. oktober 1958) er en norsk journalist, sakprosaforfatter og foredragsholder. Han var ansatt i NRK i 35 år til 2023. Wormdal er aktiv som foredragsholder om militær etterretning.
Var (album)
Var er et musikkalbum med Kristin Skaare, utgitt i 2008.
Corporation for Public Broadcasting
Corporation for Public Broadcasting (CPB) er et amerikansk føderalt statsforetak stiftet av Kongressen i 1967. CPB har til formål å støtte almenkringkasting ved å distribuere føderal finansiering til lokale almenkringkastere.
Jesogammarus (Jesogammarus) shonaiensis
Jesogammarus (Jesogammarus) shonaiensis er en av fjorten arter under underslekten Jesogammarus (Jesogammarus) som er en av to slekter av Jesogammarus som igjen er en av tolv slekter under familien Anisogammaridae. Den igjen er en av 25 familier i overfamilie Gammaroidea (parvorden Gammaridira, infraorden Gammarida) - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i bare ferskvann eller brakkvann.
Liste over brannstasjoner i Bodø
Liste over brannstasjoner i Bodø er en komplett liste over brannstasjonene i Bodø kommune. Det teller fem brannstasjoner totalt i nordlandskommunen, der det ligger én i byen, én i tre av fire kommunedeler, samt en på Helligvær, et fiskevær utenfor nordlandskysten. Alle brannstasjonene drives av det interkommunale selskapet Salten Brann IKS, som dekker brann-, rednings- og feiertjenesten i Bodø og åtte andre omkringliggende kommuner.
Eivind Sudmann Larssen
Eivind Sudmann Larssen (født 29. oktober 1984) er en norsk forfatter. Han kommer fra Lillehammer, og er per 2018 bosatt i Bergen.
Larssens debutroman Ingen savner Edward Niema ble utgitt i 2014, og han har siden utgitt diktsamlingen Endehjem (2017), romanen Etter dette skal vi bestandig være fra hverandre (2018) og romanen Vi er basert på en sann historie (2020).
Samm Levine
Samuel Franklin «Sammy» Levine (født 12. mars 1982 i Chicago i Illinois) er en amerikansk skuespiller.
Levine fikk sitt gjennombrudd i kultserien Freaks and Geeks, som ble tatt av lufta etter 12 episoder. Ytterligere seks episoder ble laget. Han har også spilt gjesteroller i Boston Public, What I Like About You, Et syttitallsshow, That's So Raven, My Name is Earl, Entourage, Lost, 90210 og Modern Family, i tillegg til å ha vært med i filmer som Not Another Teen Movie (2001), Sydney White (2007) og Inglourious Basterds (2009).
Terje Thorsen
Terje Thorsen (født 1965) er en norsk forfatter og kritiker fra Lillehammer. Han er bosatt i Oslo, og arbeider på Tronsmo Bokhandel.
Han debuterte i 2009 med diktsamlingen Dikt fra ei nonne, som sammen med Samtaler med en sauebonde og Lensmann fra ni til fem utgjør dikttrilogien LHMR.
Tornehamn
Tornehamn er et sted ved vestsiden av innsjøen Torneträsk i Kiruna kommune i Sverige. Stedet har navn etter ei vik i Torneträsk som fungerte som havn for materialtransport med båt på innsjøen under byggingen av Malmbanan/Ofotbanen.
Under byggingen av jernbanen rundt 1900 vokste det opp små landsbyer flere steder langs jernbanen, deriblant i Tornehamn, der LKAB bygde kontorer, boliger og spiserom for ingeniørene, og kapell og sykestue. Stedet hadde også butikker, bakerier, kaféer og hotell. Rallarene flyttet i takt med byggingen av jernbanen, og bygde sine egne boliger. Den store aktiviteten i Tornehamn varte til 1903, etter at jernbanen var åpnet.
Rallarkirkegården i Tornehamn ble tatt i bruk i 1899. Der ligger blant annet Axel Granholm, som var ingeniør under byggingen av Malmbanan, og som senere ble Statens Järnvägars direktør. På denne kirkegården ligger også den legendariske rallarkokka Svarta Bjørn, Anna Rebecka Hofstad. Rallarkirkegården ligger ca. 2 km fra europavei 10.
Afrikamesterskapet i basketball for menn 2017
Afrikamesterskapet i basketball for menn 2017 ble arrangert i Radès og Dakar i Tunisia/Senegal i 2017.
Tornehamn
Tornehamn kirke ble innviet i 1987.
Tornehamn holdeplass på Malmbanan ble nedlagt 28. april 1997. Holdeplassen ved kirkegården ble nedlagt 1. juni 1975. Mellomriksveien E10 går tvers over plassen der det lå staller og kuskeboliger.
Tornehamn er påtenkt som mulig utgangspunkt for Tromsbanen, en jernbane som vil gå via Stordalen i Bardu, Målselv og Balsfjord til Tromsø.
Den norske sangeren Kari Bremnes laget i 1998 kabareten og albumet Svarta Bjørn. Albumet åpner med Sangen om fyret ved Tornehamn.
Staniša Mandić
Staniša Mandić (født 27. januar 1995) er en montenegrinsk fotballspiller som spiller for den slovenske klubben NŠ Mura.
Edward Colston
Edward Colston (født 2. november 1636, død 11. oktober 1721) var en engelsk kjøpmann og Tory-medlem av Parlamentet som var involvert i den den atlantiske slavehandelen.
Colston etterfulgte sin far i familiens bedrift som kjøpmann. Firmaet handlet i utgangspunktet med vin, frukt og tekstiler, hovedsakelig i Spania, Portugal og andre europeiske havner. Fra 1680 ble han involvert i slavehandelen som medlem av Royal African Company, som hadde monopol på engelsk handel med afrikanske slaver. Han var assisterende guvernør av selskapet i 1689-1690.
Colstons navn hadde høy status i Bristol, og en statue av ham ble reist i 1895. Med økende bevissthet i slutten av det 20. århundre om hans engasjement i Storbritannias slavehandel, var det protester og søknader for navneendringer, som kulminerte i juni 2020, da statuen ble veltet og dumpet i Bristols havn av demonstranter for Black Lives Matter.
Evelina Settlin
Evelina Settlin (født 5. juni 1992) er en svensk langrennsløper som representerer Hudiksvalls IF.
Samleren
Samleren har flere betydninger:
Gagarskij
Gagarskij (russisk:Гагарский) er en jernbanestasjon i nærheten av Jekaterinburg og et våpenlager.
Fila
Fila er et internasjonalt varemerke og selskap som lager sportstøy og -sko.
Siden 2007 er hovedkontoret plassert i Seoul, etter at Fila ble kjøpt opp av sydkoreaneren Gene (Yoon-Soo) Yoon, via Fila Korea.
Gårdboveien (Tønsberg)
Gårdboveien (1-63, 2-62) er en 920 meter lang vei mellom Løveid og Ringshaugveien i Tønsberg.
Amoraroma
Amoraroma er et musikkalbum med Kristin Skaare, utgitt i 1999. Dette er hennes første plate som soloartist.
VM i friidrett 2022 – 4 × 400 meter stafett menn
Øvelsen 4 × 400 meter stafett menn i VM i friidrett 2022 ble avholdt på Hayward Field i Eugene, Oregon, USA 23. og 24. juli 2022.
Forsøksheat
De tre første i hvert heat (Q) og de to raskeste ellers (q) kvalifiserte seg til finalen.
Investeringsselskap
Et investeringsselskap er et selskap som investerer i forskjellige investeringsaktiver. Et investeringsselskap er definert ved en selskapsform som har til hensikt å fasilitere en kollektiv investering i en underliggende portefølje av investeringsaktiver. Selskapets struktur er typisk basert på avtaler om forvaltning og administrasjon. Typiske investeringsselskaper investerer innenfor aksjer, obligasjoner og fast eiendom.
Aktieavancebeskatningsloven inneholder følgende definisjon av et investeringsselskap: «Et selskab m.v., hvis virksomhed består i investering i værdipapirer m.v., og hvor andele i selskabet på forlangende af ihændehaverne skal tilbagekøbes for midler af selskabets formue til en kursværdi, der ikke i væsentlig grad er mindre end den indre værdi.»
Linnea Adelbertson
Linnea Adelbertsson (født 21. august 2004) er en svensk ishockeyspiller, som representerer Södertälje SK.
Idrettskarriere
Adelbertsson representerer Sverige under Vinter-OL for ungdom 2020. Sverige er der kvalifisert for finalen i jenteturneringen, der de møter Japan.
Referanser
<References />
Snemyr
Snemyr (kvensk: Lumijänkkä) er ei grend i Reisadalen i Nordreisa kommune, ca. 4 km fra Storslett sentrum langs fylkesveg 865. Nærmeste flyplass er Sørkjosen lufthavn, om lag 9 km unna, via Storslett og videre sørover langs E6.
Grenda ligger ved foten av fjellet Venetvaara (Båtfjellet) og fjelltoppen Jyppyrä.
Kjelderen og Snemyr Grendelag er tilknyttet Snemyr.
Historie
Opprinnelig var Snemyr, som mange andre grender, én gård. Siden er gården delt opp i flere bruk, og her nevnes Snemyr, Ringstad, Bakkehaug, Seljelund, Bakketun og Blomli.
De første oppsittere på Snemyr var brødrene Mathis Isaksen (1772-1861) og Ole Isaksen (1805-88). Den eldste broren, Mathis, finner en av matrikkelen bosatt på Snemyr senest i 1838. Han var gift med Inger Pedersdatter, sammen hadde de to døtre; Anna og Berith Mathisdatter, samt sønnen Per Mathisen. Mathis og Ole var sønner av Isak Johannesen fra Røyelen, og de skal angivelig ha vært kvensktalende.
Snemyr har sannsynligvis fått sitt navn fra det kvenske navnet Lumijänkkä - lumi 'snø', jänkkä 'myr'.
Den nærmeste gården, like nedenfor Snemyr, er Andsjø gård. Første oppsitter her var sersjant Elias Ingebrigtsen Ansjøn (1781-1859). De kvensktalende i området kalte gården Kersanti (serjant) og senere Mikkeli (Mikkel). Svigersønnen Mikkel Klaussen overtok nemlig gården, siden overtok sønnen Elias Mikkelsen, før hans sønn, Nils Ansjøn, tok over i 1906. Hovedhuset på gården overlevde brenningen under 2. verdenskrig og står fremdeles.
Waematau unuwhao
Waematau unuwhao er en art i slekten Waematau innenfor tangloppefamilien av ordenen Senticaudata, som inngår i gruppen av amfipoder.
Samleren (finsk film)
Samleren (orginaltittel: Neitoperho, også kjent under navnet The Collector) er en finsk film fra 1997 skrevet og regissert av Auli Mantila. Filmen er Mantilas første film.
Skuespillerne Leea Klemola og Rea Mauranen vant hver sin pris for filmen under utdelingen av den finske Jussi-prisen. Filmen var Finlands kandidat til Oscar for beste internasjonale film i 1998 uten å bli nominert. Den ble nominert til nordisk Amanda under Amandaprisen 1998.
Hanne Dokolo
Hanne Dokolo (født Taabbel Kruse ) er en danskfødt forretningskvinne i Den demokratiske republikken Kongo, der hun også er Norges honorære generalkonsul.
Anna Andersson
Anna Andersson er navnet til flere personer:
Hanne Dokolo
Hun kom i 1966 til Kongo for å arbeide for Dansk Røde Kors. Hun ble kjent med forretningsmannen Augustin Dokolo Sanu og i 1968 giftet de seg. Paret fikk tre barn, blant andre sønnen Sindika Dokolo. Etter ektemannens død i 2001, har Dokolo ivaretatt familiens forretningsinteresser.
I 2005 ble hun utnevnt til honorær generalkonsul for Norge i Kinshasa. Hun er nevnt som en av dem som bidro til å få Joshua French løslatt fra fengselet og sendt hjem til Norge.
4. divisjon (Norge)
4. divisjon var Den norske hærs fredsorganisasjon på Vestlandet i perioden 1911 til 1940. Divisjonens kommandodistrikt (4. Distriktskommando, 4.DK) bestod av Sogn og Fjordane fylke, Hordaland fylke og 5 kommuner i Rogaland fylke.
Hanne Dokolo
Dokolo ble i 2011 utnevnt til ridder av 1. klasse av Den Kongelige Norske Fortjenstorden for embetsfortjeneste. I 2018 ble hun forfremmet til kommandør.
4. divisjon (Norge)
Divisjonen ble først opprettet som 4. brigade i henhold til forsvarsordningen av 1911, og siden utvidet til divisjon i 1916.
Divisjonen skulle som følge av ny hærordning fra 1930 sette opp én kombinert feltbrigade i krigsoppsettet, med samme nummer som divisjonen - 4. Feltbrigade. Tidligere hadde divisjonenes freds og- krigsstruktur hatt samme oppsett, med en (teoretisk) mulighet for også å dele seg i to mindre taktiske feltbrigader, men dette ble nå kuttet samtidig som strukturene skilte lag. Samtidig gikk regimentsstabene fra å lede regimentene i både fred og krig, til å heretter kun ha ansvaret for å lede regimentet i fred. Hvert regiment skulle etter den nye ordningen også kun sette opp to linjebataljoner i stedet for tre. Disse skulle så avgis, og føres sammen med to tilsvarende bataljoner fra et annet regiment for å danne den nye kombinerte feltbrigaden. De årlige regimentsamlingene som tidligere hadde fungert som prøvemobiliseringer ble samtidig sløyfet.
Fram til 1930 hadde divisjonen standkvarter på Bergenhus festning i Bergen. Divisjonsjefen var da samtidig kommandant på Bergenhus festning.
Nøytralitetsvakten 1939-1940
I april 1940 hadde Hordaland infanteriregiment nr. 9 en bataljon (I/IR 9), avgitt til nøytralitetsvakt på Ulven leir under kommando av Carl Stenersen.
Felttoget i Norge i 1940
4. Feltbrigade ble mobilisert på Voss med fire infanteribataljoner av IR 9 og IR 10, bergartilleribataljon nr. 2 og mindre avdelinger. Og med Gudbrand Østbye som brigadesjef. Den var en av de største og best utrustede avdelingene som ble satt opp i Sør-Norge ifølge Otto Ruge.
4. Feltbrigade deltok i kampene på Vestlandet og i Hallingdal og Numedal.
Ruslana Korsjunova
Ruslana Korsjunova (født 2. juli 1987, død 28. juni 2008) var en fotomodell fra Almaty i Kasakhstan.
Korsjunova ble oppdaget i november 2003 av Debbie Jones i Models 1 Agency. Hun ble representert av IMG Models (New York, Paris, London), Beatrice Model agency (Milano) og iCasting Moscow.
Korsjunova var modell for den russiske utgaven av Vogue og det franske magasinet Elle. Hun var også modell for flere annonser for mellom andre DKNY, Vera Wang og Christian Dior. Vogue skrev at hun var «det neste store» i et portrett de skrev i 2005.
Korsjunova omkom 28. juni 2008, da hun falt ut av et vindu i sin leilighet i New York City i et tilsynelatende selvmord. Politiet opplyste at de ikke kunne finne noen tegn på kamp.
Jean Cabanis
Jean Louis Cabanis (født 8. mars 1816 i Berlin, død 20. februar 1906 i Friedrichshagen) var en tysk ornitolog.
Cabanis studerte ved Humboldt-Universität zu Berlin fra 1835 til 1839, og reiste så til Nord-Amerika, vendte tilbake i 1841 med en stor naturhistorie-samling. He var assistent og seinere direktør for Humboldtmuseet (som på den tiden var Universitetet i Berlin sitt museum), der han tok over etter Martin Lichtenstein. Han grunnla Journal für Ornithologie i 1853, som han var redaktør for de neste førtien årene, da han ble etterfulgt av sin svigersønn Anton Reichenow.
Mange fugler har fått sitt navn etter ham, blant annet: Emberiza cabanisi, Synallaxis cabanisi, Tangara cabanisi, Phyllastrephus cabanisi, og Melozone [biarcautum] cabanisi.
Asiamesterskapet i padling
Asiamesterskapet i padling ble arrangert første gang i 1985 i Kobe, og arrangeres annenhvert år.
Ruthless for Life (sang)
Ruthless For Life er MC Rens første singel fra hans tredje album Ruthless for Life. Sangen ble utgitt 1998.
Sindika Dokolo
Sindika Dokolo (født 16. mars 1972 i Kinshasa, død 29. oktober 2020 i Dubai ) var en kongolesisk forretningsmann og kunstsamler. Han var gift med Isabel dos Santos, Afrikas rikeste kvinne og datter av Angolas president fra 1979 til 2017 José Eduardo dos Santos.
Bakgrunn
Dokolo var sønn av den kongolesiske forretningsmannen Augustin Dokolo Sanu og danske Hanne Dokolo. Han vokste opp i Belgia og Frankrike, der han tok baccalauréat ved Lycée Saint-Louis-de-Gonzague i Paris og studerte økonomi, handel og språk ved Université Pierre-et-Marie-Curie.
Syrinveien (Tønsberg)
Syrinveien (1-95, 2-10) er en 570 meter lang vei mellom Valløveien og Ringshaugveien i Tønsberg.
Sindika Dokolo
Forretningsmann
Dokolos forretningsinteresser var blant annet knyttet til det angolanske sementselskapet Nova Cimangola og Amorim Energia. Forretningene omfattet også diamanter og eierandel i et sveitsisk juvelerfirma.
Dokolos ektefelle Isabel dos Santos omtales som Afrikas rikeste kvinne og anklages for å ha benyttet posisjoner og forretningsmuligheter hun har skaffet seg på grunn av sin far til å bygge seg opp en formue. Ektemannen ble også dratt inn i dette. Parets midler i Angola ble i januar 2020 frosset av en domstol som ledd i en prosess av etterforskning av korrupsjon og misbruk av offentlige midler. Dokolo og dos Santos avviste anklagene, som Dokolo kalte en politisk vendetta og forretningsmessige uoverensstemmelser.
Kunstsamler
Dokolo ble omtalt som kunstsamler, men beskrev seg selv som kunstoperatør. I 2005 kjøpte han kunstsamlingen til Hans Bogatzke. Dokolo bygde opp en stor kunstsamling i Luanda, med hovedvekt på å etablere en afrikansk samling av samtidskunst. Samlingen, som består av over flere tusen kunstverk, omfatter arbeider av blant andre William Kentridge, Zenele Muholi og Yinka Shonibare. Målet hans var å vise fram kunst for publikum i Afrika. Dokolo lånte ut kunst til institusjoner utenfor Afrika med forventning om at disse som gjenytelse måtte bidra med kunstverk til utstillinger i Afrika. Dokolo sto ved sin samling og stiftelse bak den første afrikanske paviljongen på Veneziabiennalen i 2007.
Dokolo engasjerte seg for å tilbakeføre afrikansk kunst som museer, samlere og auksjonshus utenfor Afrika ikke har tilegnet seg på lovlig vis til landene der kunsten stammer fra.
Dokolo døde i en drukningsulykke da han drev med fridykking ved Deira-øya utenfor Dubai i De forente arabiske emirater.
Verdenscupen i freestyle 2019/20
Verdenscupen i freestyle 2018/19 ble organisert av FIS og begynte 6. september på New Zealand og ble avsluttet i mars.
Komazawa stadion
Komazawa stadion er en sportsarena beliggende i Tokyo i Japan, som for det meste blir brukt som arena for fotball. Arenaen ble brukt som en av fotballstadionene under fotballturneringen under Sommer-OL 1964.
Liv etter OL
Etter OL er stadionet blitt lite brukt, og er bare i bruk til enkelte amatør og kvinnekamper. Det har også blitt arrangert kamper i Emperors Cup på stadionet, inkludert to finaler.
Birsay
Arkeologi
To betydningsfulle monumenter blir bevart av Historic Scotland, og det fører mange besøkende til området i sommertiden. Disse er forhistoriske og norrøne bosetninger på tidevannsøya Brough of Birsay og ruinene av Earl's Palace på fastlandet på motsatt side og ved nordenden av landsbyen.
På den vestlige delen av fastlandets nordlige bredde er det andre bevis på forhistorisk bosetning, blant annet en godt bevart ruin av en broch, Gurness-rundhuset.
Jarlens palass
Det såkalte jarlens palass, Earl's Palace, ble bygget av Robert Stewart, 1. jarl av Orknøyene (1533–1593). Selv om det nå er i ruiner kan man fortsatt se at det besto av fire rekker rundt en åpen gårdsplass med små tårn i hjørnene, en uvanlig form for bygning i Skottland på denne tiden, og ellers unikt i Skottland. Datoen 1574 ble formelt skåret inn over hovedinngangen (den sørvendte). Bygningen har vært ubebodd siden slutten av 1600-tallet. Det hadde opprinnelig en tilstøtende hage med mur rundt, en rekke for bueskyttere og bowlingbane. Denne bygningen, sammen med Earl's Palace på Kirkwall, og Scalloway Castle på Shetland, alle håndtert av Historic Scotland, var hovedboligene til Stewart-jarlene på Orknøyene. I nærheten av palasset er sognets kirke for Birsay og Harray (tilhører Den skotske kirke, åpen i sommermånedene). Arkitektoniske detaljer av veggene, og en arkeologisk undersøkelse av fundamentet tyder på dette var stedet for den første katedralen på Orknøyene på 1000-1100-tallet, kjent som Kristkirke, eller Christchurch, grunnlagt av den norrøne jarl Torfinn Sigurdsson Rike (død ca. 1065) etter at han kom tilbake fra sin pilegrimsreise til Roma. Setet for bispedømmet ble overført til St. Magnuskatedralen på Kirkwall på slutten av 1100-tallet, skjønt biskopene av Orknøyene fortsatte å bo på Birsay, da kjent ved sitt latinske navn Mons Bellus, til slutten av middelalderen.
Broen som ligger rett ved kan også være fra middelalderen.
Eksterne lenker
Fotografier: Kart
Auli Mantila
Auli Mantila (født 1964) er en finsk filmregissør, manusforfatter, produsent og forfatter.
Hennes første spillefilm var Samleren (orginaltittel: Neitoperho) fra 1997. Filmen vant to priser under den finske Jussi-prisen, var Finlands kandidat til Oscar for beste internasjonale film i 1998 og ble nominert til nordisk Amanda under Amandaprisen 1998.
Hun har i tillegg skrevet romaner, og skrevet og regissert hørespill for finsk radio.
Comin’ After You
Comin' After You er MC Rens andre singel fra hans tredje album Ruthless for Life. Sangen ble utgitt 1998. Medvirkende i sangen var Ice Cube.
Yoshida Bungorō
Yoshida Bungorō III (født 1869, død 1962) var en japansk dukkespiller (japansk: ningyōtsukai). Navnet Yoshida er egentlig en tittel som viser hvilken av tre bunraku-skoler utøveren tilhører.
Yoshida Bungorō III var en av de fremste dukkespillerne innen den tradisjonelle japanske dukketeaterformen bunraku. I 1956 ble han tildelt ærestittelen Naniwa no jō. (Noen kilder opplyser at han i 1955 ble utnevnt til Ningen Kokuhō, det vil si at han fikk status som Living National Treasure i Japan. )
Forfatteren Sawako Ariyoshi (1931–1984) publiserte i desember 1958 fortellingen Ningyō jōruri (som betyr Dukketeater), som bygger på en virkelig konflikt mellom Bungorō og hans tidligere elev Kiritake Monjūrō II (1900-1970 . Disse to dukkespillerne var sterkt uenige om hvordan et dukketeater skulle ledes, og de opprettet derfor hvert sitt rivaliserende dukketeaterkompani. Etter hvert ble de imidlertid enige om å slå seg sammen.
Gamle Bygdevei (Oslo)
Gamle Bygdevei (25-319, 14-268) er en vei på Mortensrud i Oslo. Veien går nordover fra Mortensrudveien og er nokså lang, slik at den krysser bydelsgrensen mellom Søndre Nordstrand og Nordstrand.
Navnet ble vedtatt i 1985 og innebærer gjenbruk av navnet på en lokal vei som i dag er mer eller mindre forsvunnet.
Decinea
Decinea er en slekt av sommerfugler som tilhører familien smygere (Hesperiidae).
Gamle Bygdevei (Oslo)
Det har vært en formidabel utbygging langs veien rundt årtusenskiftet med eneboliger og tomannsboliger i kjede tilsluttet OBOS-borettslag.
Decinea
Utseende
Middelsstore (vingespenn ca. 30 millimeter), brune smygere med hvite flekker på vingene. Oversiden er noe mørkere enn undersiden. De ligne mye på mange andre Hesperiinae i ytre utseende.
Kamala
Kamala er en slekt av biller som tilhører familiegruppen bladbiller (Chrysomelidae).
Utseende
Middelsstore, bredt ovale jordlopper.
Gamle Bygdevei (Oslo)
Det går en bussrute langs veien, som ender i en rundkjøring i nord.
Decinea
Utbredelse
Slekten er utbredt i Sør- og Mellom-Amerika.
Kamala
Levevis
Både larvene og de voksne (imago) billene lever på planter i familien Rutaceae.
Elle-Máijá Tailfeathers
Elle-Máijá Apiniskim Tailfeathers (født i 1986 i Halifax, Nova Scotia, Canada) er en kainai-svartfotisk og samisk skuespiller, produsent og filmskaper. Hun bor dels i Vancouver i Canada, dels i Blood-reservatet og dels i Sápmi.
Kamala
Utbredelse
Slekten er utbredt på Sri Lanka.
Elle-Máijá Tailfeathers
Biografi
Elle-Máijá Apiniskim Tailfeathers er datter av Bjarne Store-Jakobsen, en samisk aktivist og journalist, og Esther Tailfeathers, en kainai-svartfotisk aktivist og lege. De møtte hverandre på en internasjonal konferanse for urfolk i 1981 i Australia og giftet seg ikke lenge etter.
Utdannelse og karriere
Tailfeathers flyttet til Vancouver for å studere skuespill ved Vancouver Film School og ble uteksaminert derfra i 2006. Frustrert over kvinnefiendtlige og rasistiske holdninger i industrien, bestemte hun seg for å legge skuespillerkarrieren bak seg og begynte i stedet å studere humaniora ved University of British Columbia (UBC). Der hun studerte First Nations-studier og kvinne- og kjønnsstudier. Hun tok en bachelorgrad fra universitetet i 2011.
Priser og utmerkelser
Sammen med sin medregissør Kathleen Hepburn vant Tailfeathers i 2020 to Canadian Screen Award -priser for filmen The Body Remembers When the World Broke Open, henholdsvis for beste regissør og beste originalmanus. Samme året vant Tailfeathers Skábmagovat-prisen 2020 for sin innsats til urfolksfilm.
I 2021 vant hun Emerging Canadian Filmmaker Award -prisen under årets Hot Docs Canadian International Documentary Film Festival for filmen Kímmapiiyipitssini: The Meaning of Empathy.
Fodne ho svara stilt
Fodne ho svara stilt er et musikkalbum med Benedicte Maurseth, Åsne Valland Nordli, Berit Opheim og Kristin Skaare, utgitt i 2008.
Røntgenkrystallografi
Røntgenkrystallografi er en fysikalsk metode som anvendes for å bestemme den tredimensjonelle strukturen til en krystall, for eksempel krystallisert protein og metallers krystallstruktur.
Kort fortalt går metoden ut på å sende en røntgenstråle slik at den treffer en krystall og spres i mange retninger før de til slutt treffer en detektorplate. Denne blir så avlest, og man finner da vinklene og intensitetene på strålene. Ut ifra dette kan man lage et tredimensjonalt bilde av tettheten på elektronene i krystallen. Dette bildet bruker man til å bestemme den gjennomsnittelige posisjonen til atomene i kystallen, de kjemiske bindingene mellom atomene og annen informasjon.
Røntgenkrystallografi er idag eneste metode som helt autonomt kan anvendes for å bestemme 3d-strukturen for proteiner, selv om NMR-analyser kan komplettere studiet.
Hans Emahus Tønder Sandborg
Hans Emahus Tønder Sandborg (født 13. november 1798 i Trondheim, død 17. april 1863 i Horten ), sønn av generalkommissær Christian Sandborg (1752-1826) og Maren Fredrikke Coldevin (1760-1846) var ordfører i Borre og prest.
Han kom til Borre kirke som sogneprest i 1845, og hadde stillingen frem til 1860. Riktignok søkte han avskjed i 1859, men det tok litt tid før han fikk en etterkommer. Han ble den 28. april 1829 gift i Alstahaug med Fredrikke Holst (1807-1852). Fem år etter at han og familien hadde flyttet inn på Borre Prestegård døde hans eldste sønn på Prestegården i 1850. To år senere døde hans kone Fredrikke på samme sted og fem år senere døde hans tredje sønn på Prestegården. Året etter søkte han avskjed, og døde på Sølvkronen i Horten i 1863.
Hans Emahus Tønder Sandborg var også ordfører i gamle Borre kommune fra 1847 til 1851. I denne perioden begynte man å få større problemer med økende tilflytting og dertil «vanskelige menn». Retten til salg og skjenking var inndratt rundt 1845, slik at man nå hadde et problem ved at folk fra Moss og Åsgårdstrand solgte illegalt brennevin. Derfor ble det i 1850 bestemt av kommunestyret at to kjøpmenn skulle få mulighet til å selge, slik at man kom denne illegale virksomheten til livs.
Hans og Fredrikke fikk seks barn, Anne Fredrikke (1830), Alexander Christian (1831-1850), Hans (1832), Theodor Fredrik (1834-1858), Maren Fredrikke Coldevin (1836-1894) og Anton Martinus (1838-1893).
Mitsuzawa stadion
Liv etter OL
Etter OL er stadionet blitt brukt som hjemmebane til fotballklubben Yokohama FC. Stadionet har også blitt brukt til rugby.
Magnus III av Mecklenburg-Schwerin
Magnus III av Mecklenburg-Schwerin, født 4. juli 1509 i Stargard, død 28. januar 1550 i Bützow, var en tysk prins, sønn av hertug Henrik III den fredelige, og hertuginne Ursula av Brandenburg.
Fra 1514 var hans hovmester og huslærer humanisten Konrad Pegel, fra 1524, ved Philipp Melanchtons innvirkning, Arnold Burenius. I 1516 ble han som mindreårig valgt til biskop av Schwerin, men først i 1532 ble han innsatt i embedet, og da som evangelisk administrator av bispedømmet Schwerin.
I 1543 giftet han seg på Kiel slott med prinsesse Elisabeth av Danmark, ekteskapet forble barnløst, men hun giftet seg igjen i 1556 med den nye administrator av bispedømmet Schwerin (fra 1550), sin første manns fetter, hertug Ulrik III av Mecklenburg-Güstrow (1527 Schwerin-1603 Güstrow), med hvem hun fikk en datter, prinsesse Sophie av Mecklenburg, som i ekteskap med kong Frederik II av Danmark og Norge ble mor til kong Christian IV (1577-1648) og til Ulrik av Danmark (1578–1624), født i Kolding og død i Rühn, hertug av Slesvig-Holsten (og oppkalt etter sin bestefar. Begges navn var egentlig Ulrich).
Han døde 40 år gammel, før sin far, og ble derfor aldri regjerende hertug av Mecklenburg-Schwerin. Han ble gravlagt i Bad Doberaner Münster.
Mori (Italia)
Mori er en kommune i provinsen Trento, Italia med 9 846 innbyggere i 2018.
Anna Andersson (ishockeyspiller født 2004)
Idrettskarriere
Andersson representerte Sverige under Vinter-OL for ungdom 2020. Hun scoret begge Sveriges mål da de vant semifinalen 2-0, slik at de ble kvalifisert for finalen i jenteturneringen, der de møter Japan. Japan vant finalen 4-1, slik at Sverige fikk sølv i denne turneringen.
Referanser
<References />
Martin Starr
Martin James Starr (født 30. juli 1982 i Santa Monica, California) er en amerikansk skuespiller.
Starr fikk sitt gjennombrudd i kultserien Freaks and Geeks, som ble tatt av lufta etter 12 episoder. Ytterligere seks episoder ble laget. Han har i ettertid spilt i filmer som Knocked Up (2007), Superbad (2007), The Incredible Hulk (2008) og Adventureland (2009), og har også dukket opp i gjesteroller i kjente TV-serier som Roswell, How I Met Your Mother, Hawaii Five-0, Parks and Recreation og New Girl.
Han skal spille seg selv i apokalypsekomedien The End of the World i 2013. Han dukker også opp i en rolle i komedien The Lifeguard samme år.
Fylkesvei 6158
Fylkesveg 6158 går mellom Bøverfjorden og Toresetra i Surnadal kommune.
Frem til 2019 hadde veien betegnelsen Fv329.
Fishtail Point
Fishtail Point er det sørligste punktet på Shults Peninsula, ved østsiden av munningen av Skeltonbreen i Antarktis. Det ble kartlagt og fikk det beskrivende navnet i 1957 av New Zealands lag under Commonwealth Trans-Antarctic Expedition (1956–58).
Ratos
Ratos AB er et svensk børsnotert private equity-selskap. Navnet Ratos er et akronym for Ragnar og Torsten Söderberg, som grunnla selskapet i 1934.
Selskapet investerer fortrinnsvis i unoterte bedrifter med hovedkontor i Norden, uavhengig av bransje, men aldri innen pornografi, krigsindustri eller miljøskadelig virksomhet. I utgangspunktet går Ratos inn som største eier, og minst 20 prosent andel.
Ratos er notert på Stockholmsbörsen og har hovedkontor i Drottninggatan i Stockholm.
Matthew Wolff
Wolff ble profesjonell golfspiller foran Travelers Championship i juni 2019, samtidig med nordmannen Viktor Hovland som han studerte sammen med på Oklahoma State University.
Kun to uker senere, 7. juli 2019, vant han sin første PGA-tourseier under 3M Open, ett slag foran landsmennene Bryson DeChambeau og Collin Morikawa.
Ratos
Historikk
Brødrene Ragnar og Torsten Söderberg grunnla Ratos i 1934 som et forvaltningsselskap for familiens voksende forretningsvirksomhet. Familien var da eiere av selskapet Söderberg & Haak AB. Ratos ble etter hvert et blandet investeringsselskap med betydelige aksjeposter i selskaper som Stora Kopparberg, Gränges og Esselte samt en heleid stålhandelsvirksomhet.
I 2012 tok Susanna Campbell over som direktør etter Arne Karlsson. Karlsson etterfulgte i sin tur Olof Stenhammar som styreformann.
Fredrik Karl av Hessen
Friedrich Karl Ludwig Konstantin von Hessen (født 1. mai 1868, død 28. mai 1940) var landgreve av Hessen-Kassel. Gjennom ekteskapet med Margaret av Preussen var han svoger med keiser Wilhelm II. Han var i 1918 på tale som konge av Finland, men etter Tysklands tap i første verdenskrig sa han fra seg tilbudet.
Konge av Finland
Han ble i kjølvannet av den finske borgerkrigen valgt til konge av Finland 9. oktober 1918, men måtte trekke seg allerede 14. desember. På grunn av de urolige forhold ved avslutningen av første verdenskrig tiltrådte han aldri som finsk konge.
Den finske riksdagen valgte Fredrik Karl til konge den 9. oktober 1918. Dette valget var etter reglene i paragraf 38 i den svensk-finske grunnloven av 1772. Enkelte jurister bestred dette valgets gyldighet, da de mente at disse bestemmelsene var foreldet.
Suncoast Classic
LECOM Suncoast Classic er en golfturnering på Korn Ferry-touren som ble arrangert for første gang i 2019 på Lakewood National Golf Club i Lakewood Ranch i Florida.
Nishikyogoku Athletic stadion
Nishikyogoku stadion er en sportsarena beliggende i Kyoto i Japan, som for det meste blir brukt som arena for fotball. Arenaen ble brukt som et av fotballstadionene under fotballturneringen under Sommer-OL 1964.
Liv etter OL
Etter OL er stadionet blitt brukt som hjemmebane til fotballklubben Kyoto Sanga FC som spiller i J2.
Suncoast Classic
Vinnere
Uthevede spillere var blant «The 25» som rykket opp til PGA-touren etter sesongen.
Fylkesvei 1460
Fylkesvei 1460 går mellom Løken og Nerby i Aurskog-Høland.
Strekningen ble fastlagt 2019, og er en deltrasé av den tidligere fylkesvei 232.
Øystein Brekke
Øystein Brekke (født 1956) er en norsk turneringsarrangør, sjakkbokforfatter, dommer av turneringer på høyt nivå og eier av Norges største sjakkbutikk. Han har mer enn 40 års fartstid innen norsk sjakk og er en ildsjel med æresmedlemskap i både Norges Sjakkforbund (2010) og Ungdommens Sjakkforbund (2013).
Forfatteren
Brekke har utgitt 21 sjakkbøker, deriblant Nordisk sjakk i 100 år (1999), Sjakkmesteren Svein Johannessen (2010), Norske sjakktrekk. Norges Sjakkforbund 100 år 1914-2014 (2014), Lær sjakk – Fra begynner til turneringsspiller (2018) og The Saga of Fridrik Olafsson (2021). Han var redaktør av Norsk Sjakkblad 1975-79 og delvis i 1981 og 1986, samt år 2000 til ut i starten av 2001.
Sjakkorganisatoren
Brekke var generalsekretær i Norges Sjakkforbund og Norges Sjakkforbunds Ungdom (nå USF) i perioden 1982–88. Brekke er eier av Norsk sjakkforlag (oppstart 1988) og Sjakkbutikken (oppstart 2005). Han er turneringsarrangør og har arrangert et stort antall norske sjakkturneringer.
Pink Jacket
«Pink Jacket» er en sang skrevet av Ruben Markussen og Tormod Løkling som ble spilt inn og gitt ut på singel med Alexandru i 2020. Sangen var også med i delfinalen i Melodi Grand Prix 2020.
Wilhelm Ferdinand Erichson
Wilhelm Ferdinand Erichson (født 26. november 1809, død 18. desember 1849) var en tysk entomolog. Han var professor i Berlin og har blant annet utgitt Die Käfer der Mark Brandenburg (1837-39), fortsatt under tittelen Naturgeschichte der Insecten Deutschlands (1848 ff.), Genera et species Staphylinorum (1839-40), Zur systematischen Kenntnis der Insectenlarven (1841-47). Erichson redigerte etter Arend Friedrich August Wiegmanns død 1841 Archiv für Naturgeschichte.
Ōmiya Park Soccer stadion
NACK5 Omiya stadion er en sportsarena beliggende i Saitama i Japan, som for det meste blir brukt som arena for fotball. Arenaen ble brukt som et av fotballstadionene under fotballturneringen under Sommer-OL 1964.
Liv etter OL
Etter OL er stadionet blitt brukt som hjemmebane til fotballklubben Omiya Ardija i J1. Den ble kraftig renovert i 2006 og 2007.
Apusenifjellene
Apusenifjellene (rumensk: Munții Apuseni) er et fjellområde i det vestlige Romania, og en del av De vestrumenske Karpatene.
Roux Island
Roux Island er en øy som ligger én kilometer nord for Arrowsmith Peninsula ved vestsiden av innløpet til Lallemand Fjord, utenfor vestkysten av Antarktishalvøya. Den ble oppdaget av Den franske antarktisekspedisjonen (1908–10) under Jean-Baptiste Charcot, som ga den navn etter den franske forretningsmannen og politikeren Jules Charles-Roux (1841–1918).
Lille Messias
Lille Messias er et musikkalbum med Åsne Valland Nordli og Kristin Skaare, utgitt i 2005. Albumet er tilegnet Åsne Valland Nordlis far Mikal Valland som døde 21. oktober 2005.
Apusenifjellene
Fjellene består hovedsakelig av kalkstein; derfor finnes det et mangfold av grotter (Peștera Urșilor, Peștera Meziad) og juv (Cheile Turzii, Defileul Mureșului). Den høyeste toppen (Cucurbăta Mare, også kalt Vârful Bihor i Bihorfjellene) er sentralt plassert og når en høyde på 1,849 moh.
Apuseni kan krysses via fjellpassene Vălișoara Vântului, Vârtop og Vârfurile.
Louis Jean-François Filloux
Oberstløytnant Louis Jean-François Filloux, født 5. mai 1869 i Pontlevoy i Frankrike, død 7. oktober 1957 i Vincennes i Frankrike, var en fransk artillerioffiser og designer av flere våpen brukt i første verdenskrig, blant andre krumbanevåpenene Canon de 194 mle GPF, Canon de 155 mm GPF og 370 mm bombekasteren Filloux.
Vettakollen
Vettakollen er en kolle, en ås og et område i bydelen Vestre Aker i Oslo. Åsen ligger vest for Sognsvann, og sørøst for Holmenkollen. Vettakollen var kollen til Grimelund gård, og navnet kommer av ordet vete som betyr varde. Selve toppen ligger i Nordmarka, med en høyde på 419 moh. Innbyggertallet i Vettakollenområdet er 2 756 mennesker.
Louis Jean-François Filloux
Filloux ble utnevnt til kommandør av den franske Æreslegionen og han ble også tildelt den amerikanske utmerkelsen Army Distinguished Service Medal.
Vettakollen
Geografi
Vettakollen var tidligere en del av Grimelund gård (gårdsnummer 35). Vettakollen og Holmenkollen skilles av Skådalsbekken og Skådalen. Toppen ligger 419 moh. Rundt Vettakollen er det også et boligstrøk, og det finnes også en egen T-bane-stasjon med navn Vettakollen. Også Gulleråsen stasjon, Gråkammen stasjon og Skådalen stasjon ligger nær Vettakollen og blir i noen tilfeller regnet som deler av Vettakollen. Innbyggertallet i Vettakollenområdet er 2 756 mennesker.
Geologi
Mellom Vettakollen og Sognsvann ligger en rekke tidligere gruver og skjerp, både Vettakollen skjerp (kobber og jern), Gaustad gruve (jern) og Riis skjerp (jernmalm). Sistnevnte ved Båntjern fremstår bare som små groper i terrenget, mens Vettakollen og Gaustad gruve hadde betydelige dimensjoner, sistnevnte med en 60 meter lang stoll. Dette er grenseområdet mellom knollekalk og akeritt, og i kontaktsonen skjedde metamorfoser dypt nede i jordas indre hvor det ble avfelt sink, kobber og jern. Gruvene ble drevet fra 1540 og skiftevis til 1620 og videre en tid på 1700-tallet. Her går Ankerveien forbi og betjente gruvene. Øst for Sognsvann ligger også et mindre geologisk grensefelt med Sogn gruve.
Navn
Navnet «Vettakollen» kommer av det gamle ordet «vete» (norrønt viti, 'tegn, merke, varde'), som er betegnelse på de vedstabler som tidligere ble reist på visse fjelltopper, oftest nær kysten, og som ble tent når fiender nærmet seg eller var kommet til landet. Bålet var et signal om at det skulle tennes lignende bål på andre topper, og om at alle våpenføre menn skulle samles for å verge landet.
Annet
Musikkfestivalen Kollenfestivalen tar navnet sitt fra Vettakollen.
Gotlands Allehanda
Gotlands Allehanda er en lokalavis for Visby i Gotland i Sverige etablert i 1873.
Vasskalven
Vasskalven er en øy uten broforbindelse som ligger rett nord for øya Hvasser og rett øst for øya Brøtsø i Færder kommune i Vestfold. Vasskalvsundet skiller den fra Hvasser. Det ligger en rekke sommerboliger på øya, som hadde fastboende i perioden 1853–1956.
Det er skrevet en egen bok om Vasskalven, redigert av personer i Vasskalven vel.
I 2015 ble det utgitt en BioForsk-Rapport med skjøtselsinnspill for Vasskalven på oppdrag fra Fylkesmannen i Vestfold.
Théophile Bellando de Castro
Théophile Bellando de Castro (født i 1820, død i 1903) var en advokat fra Monaco, kjent for å ha skrevet Monacos nasjonalsang, «Hymne Monégasque».
Guaiwei
Guaiwei (tradisjonell kinesisk: 怪味, forenklet kinesisk:怪味, pinyin: Guài wèi) er en krydderblanding innen Szechuankjøkkenet i kinesisk matlaging. Den er populær i Sichuan, men sjeldent benyttet utenfor denne provinsen, i motsetning til yuxiang, en annen av regionens kryddermiksturer. Guaiwei finnes i flere former, men kan i grunnen betraktes som en kombinasjon av yuxiang og mala-krydder med et stort innslag av sesam og sure ingredienser.
Forberedelsen av krydderblandeingene kan foretaes kaldt eller varmt, og da er de kalde blandinger sterkere og tyngre enn de varme som får et lettere preg.
Matretter
Flere retter krydret med guaiwei har fått klrydderblandingens navn knyttet til seg. Det gjelder for eksempel:
Anwar Ibrahim
Anwar Ibrahim (født 10. august 1947) er en malaysisk politiker som har vært Malaysias statsminister siden 24. november 2022. Han er grunnlegger og leder for det liberaldemokratiske partiet Parti Keadilan Rakyat og også leder for sentrum-venstrealliansen Pakatan Harapan som vant parlamentsvalget i Malaysia i 2022. Han er gift med Wan Azizah Wan Ismail, som er visestatsminister i Malaysia fra 2018.
Politisk karriere til 1999
Anwar deltok deltok i grunnleggelsen av Den islamske ungdomsbevegelsen i Malaysia (Angkatan Belia Islam Malaysia) i 1971 og spilte en vesentlig rolle i organisasjonen frem til april 1982, da han ble medlem av United Malays National Organisation (UNMO). Han ble tidlig i sin karriere sett som en mulig etterfølger til statsminister Mahathir bin Mohamad.
Anwar var medlem av Malaysias parlament fra 1982 til 1999. Han hadde ulike ministerposter i den malaysiske regjeringen fra 1983 til 1998. Han var minister for kultur, ungdom og sport fra 1983 til 1984, landbruksminister fra 1984 til 1986, utdanningsminister fra 1986 til 1991, finansminister fra 1991 til 1998 og visestatsminister fra 1993 til 1998. Han var også fungerende statsminister fra mai til juli 1997.
Konflikten med Mahathir
I løpet av 1990-tallet kom Anwar Ibrahim på kant med sin tidligere mentor Mahathir bin Mohamad og andre ledende skikkelser i regjeringspartiet. Som følge av konflikten ble Anwar gitt avskjed fra regjeringen i 1998.
Tilbake til politikken
I september 2004 opphevet Malaysias høyesterett overraskende den andre dommen, og Anwar ble løslatt fra fengsel.
29. juni 2008 søkte Anwar tilflukt i den tyrkiske ambassaden i Kuala Lumpur, etter å ha blitt anmeldt for homoseksuelle handlinger av en ung medarbeider. Anwar tilbakeviser beskyldningen og ser på den som et forsøk på å hindre ham fra å gjenoppta en politisk karriere. Han forlot ambassaden etter et møte mellom den tyrkiske ambassadøren og Malaysias utenriksminister. 16. juli ble han arrestert, men løslatt dagen etter.
Anwar var igjen medlem av parlamentet i Malaysia fra 2008 til 2015 og var i denne perioden landets opposisjonsleder. Han ledet sitt parti til stadig større innflytelse gjennom valg på føderalt- og delstatsnivå, og var en kritiker av statsminister Najib Razak og korrupsjon i Malaysia. I denne tiden ble han forsont med Mahathir, som delte kritikken mot Najib Razak. I 2015 ble Anwar fengslet i en prosess som ble oppfattet som politisk motivert fra Najib Razaks side.